CELEX: 32011R0775
Language: fi
Date: 2011-08-02 00:00:00
Title: Komission täytäntöönpanoasetus (EU) N:o 775/2011, annettu 2 päivänä elokuuta 2011 , tiettyjen tavaroiden luokittelusta yhdistettyyn nimikkeistöön

4.8.2011   
            
            
               FI
            
            
               Euroopan unionin virallinen lehti
            
            
               L 201/8
            
         KOMISSION TÄYTÄNTÖÖNPANOASETUS (EU) N:o 775/2011,
   annettu 2 päivänä elokuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä elokuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Vähittäismyyntiä varten 125 millilitran pulloon pakattu nestemäinen naudan ternimaito, josta on poistettu rasva ja kaseiini ja jossa on ravintoainemerkinnän mukaan 100 millilitrassa seuraava ravintosisältö:
                              
                                 
                                    —
                                    maidon valkuainen 2,5 – 5,5 g
                              
                                 
                                    —
                                    hiilihydraatit 3,3 g
                              
                                 
                                    —
                                    maidon rasva < 0,5 g.
                              Tuote on kellanruskea, hiukan samea neste.
                              Sen immunoglobuliinipitoisuus on suurempi kuin luonnon heran tai maidon.
                              Merkinnän mukaan tuote on tarkoitettu ihmisravinnoksi, ja sitä on määrä ottaa kerran päivässä (1–2 ruokalusikallista) sellaisenaan tai kylmän hedelmämehun kanssa. Sen käyttöaluetta ei ole määritelty.
                           
                        
               
                  0404 10 48
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 0404, 0404 10 and 0404 10 48 nimiketekstien mukaisesti.
                  Luokittelu nimikkeeseen 3001 tai 3004 ei tule kysymykseen, sillä tuotteella ei ole terapeuttista eikä ennalta ehkäisevää vaikutusta.
                  Tuotteen valmistuksen tekniset vaiheet ja sen koostumus ovat samantapaisia kuin modifioidun heran.
                  Tuote on ominaisuuksiensa perusteella luokiteltava nimikkeeseen 0404.
               
            
                  
                              2.
                           
                           
                              Vähittäismyyntiä varten 64 gramman erissä jauheena muoviseen kierrekorkilla varustettuun astiaan pakattu sumutuskuivattu vähärasvainen ternimaitojauhe, josta kaseiinia ei ole poistettu ja jonka koostumus on seuraava (painoprosentteina):
                              
                                 
                                    —
                                    maidon rasva 1,2
                              
                                 
                                    —
                                    maidon valkuainen vähintään 50 ja tavallisesti 65,5.
                              Tuotteen kuiva-ainepitoisuus on 93,3 painoprosenttia.
                              Tuote on kermanvärinen jauhe, joka paakkuuntuu helposti ja jolla on maitomainen tuoksu.
                              Sen immunoglobuliinipitoisuus on suurempi kuin luonnon heran tai maidon.
                              Merkinnän mukaan tuote on tarkoitettu ihmisravinnoksi.
                           
                        
               
                  0404 90 21
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 0404, 0404 90 and 0404 90 21 nimiketekstien mukaisesti.
                  Luokittelu nimikkeeseen 3001 tai 3004 ei tule kysymykseen, sillä tuotteella ei ole terapeuttista eikä ennalta ehkäisevää vaikutusta ihmiselle.
                  Luokittelu nimikkeeseen 0402 ei myöskään tule kysymykseen, sillä tuotteella ei ole luonnollisen maitojauheen tavanomaista koostumusta.
                  Tuote on ominaisuuksiensa perusteella luokiteltava nimikkeeseen 0404.